- धुंध से ढका नोएडा, Noida News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Noida धुंध से ढका नोएडा
{"_id":"73-26591","slug":"Noida-26591-73","type":"story","status":"publish","title_hn":"\u0927\u0941\u0902\u0927 \u0938\u0947 \u0922\u0915\u093e \u0928\u094b\u090f\u0921\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
नोएडा। मंगलवार तड़के से ही नोएडा के आसमान को हल्की धुंधनुमा चादर ने ढक लिया। सुबह छह बजे तक विजिबिलिटी महज 8 सौ मीटर ही थी। करीब 9 बजे तक धुंध का असर रहा। रात दस के बाद भी शहरवासियों को इसका असर देखने को मिला। एक्सप्रेसवे पर तो तड़के लोगों को गाड़ियों की लाइट जलाकर ड्राइविंग करनी पड़ रही थी। यह फॉग नहीं, बल्कि स्मॉग का असर था। मौसम वैज्ञानिकों के अनुसार, ओस और नमी के साथ हवा में मौजूद डस्ट और पॉल्यूशन के स्मॉल पार्टिकल्स नीचे आ गए हैं, जिससे विजिबिलिटी कम हो गई। एक तरफ मौसम का मिजाज ठंडा हो रहा है, वहीं ओस और नमी वातावरण में मौजूद धूल व प्रदूषण के छोटे-छोटे कणों को नीचे ला रहे हैं। मंगलवार सुबह जैसे ही नोएडावासी जागे तो मौसम बदला-सा लग रहा था। शहर चारों तरफ फैली हल्की सफेद धुंध की गिरफ्त में था। सेक्टर-62 स्थित राष्ट्रीय मध्यम अवधि मौसम विज्ञान केंद्र के मौसम वैज्ञानिकों ने बताया कि फॉग या कोहरा 20 नवंबर के बाद पड़ने के आसार हैं। मंगलवार सुबह शहर में फॉग नहीं, बल्कि स्मॉग का असर रहा। उनके मुताबिक, शहर के वातावरण में प्रदूषण स्तर बढ़ गया है। वहीं, ठंड के बाद पर्यावरण में मौजूद धूल के कणों का जमाव भी ज्यादा था। इस दौरान मौसम में आर्द्रता अधिक होने के कारण धूल और प्रदूषण के कण नमी के साथ धरती के और नजदीक आ गए। इससे शहर में स्मॉग की स्थिति बनी।मौसम वैज्ञानिकों ने बताया कि विजिबिलिटी एक किमी से कम होने पर यातायात संचालन में मुश्किलें आती हैं। हवाई अड्डों पर विजिबिलिटी डेढ़ किमी से कम होने पर समस्या आ सकती है। मंगलवार को पालम और सफदरजंग पर सुबह 6 बजे विजिबिलिटी महज 500 मीटर थी।